ཀུན་འདུས་རིག་འཛིན་བླ་མའི་ཕྱི་སྒྲུབ་ཆ་ལག་རྗེ་འབངས་སྒྲུབ་སྐོར་ལས༔ ནམ་སྙིང་སྒྲུབ་ཐབས་ཁོལ་དུ་ཕྱུང་བ་བཞུགས༔ པུདཀཀ༔ ནམ་མཁའི་སྙིང་པོའི་སྒྲུབ་ཐབས་ནི༔ སྦྱོར་བའི་ཆོས་རྣམས་སྔོན་སོང་ནས༔
དངོོས་གཞིའི་རིམ་པ་འདི་ལྟར་རོ༔ ཨ༔ ཡེ་ཤེས་གསལ་རྫོགས་བདེ་ཆེན་གཞལ་ཡས་དབུས༔ འོད་ལྔའི་འཇའ་སྤྲིན་དྲ་བ་འཁྲིགས་པའི་ཀློང་༔ ཡང་དག་ཐུགས་ཀྱི་བཀའ་བབ
རིག་འཛིན་རྗེ༔ ནམ་མཁའི་སྙིང་པོ་དཀར་གསལ་ཞི་ཞིང་འཛུམ༔ སྐུ་ལ་ཆོས་གོས་རྣམ་གསུམ་ལྷུབས་པར་གསོལ༔ དབུ་ལ་སྡེ་སྣོད་སུམ་ལྡན་པཎ་ཞུ་མཛེས༔ ཕྱག་
གཡས་ཉི་མ་སྡིགས་མཛུབ་སྟབས་ཀྱིས་འཛིན༔ ཞབས་གཉིས་ཉི་ཟེར་བརྒྱུད་ནས་མཁའ་ལ་བསྐྱོད༔ ཕྱག་གཡོན་ཟག་མེད་བདུད་རྩི་ཐོད་པ་འཛིན༔ ཡེ་ཤེས་འོད་
འབར་རྡོ་རྗེ་གསུམ་གྱིས་མཚན༔ འཁོར་དུ་ཐུགས་མཆོག་རིག་འཛིན་རྡུལ་ལྟར་སྤྲོ༔ ཐུགས་འོད་འཕྲོས་པས་དག་པའི་ཞིང་ཁམས་ནས༔ ཡེ་ཤེས་སྤྱན་དྲངས་གཉིས་
མེད་ཐིམ་པར་གྱུར༔ སྤྱན་འདྲེན་བཞུགས་གསོལ་ཕྱག་མཚོད་བྱ༔ དེ་ནས་བསྟོད་ཅིང་བཟླས་པ་ནི༔ ཧྲཱིཿ པད་འབྱུང་ཐུགས་ལས་སྤྲུལ་པའི་ཡེ་ཤེས་སྐུ༔ ཚད་མེད་ཐུགས་རྗེས་འགྲོ་ཁམས་དོང་ནས་ *
111
ནམ་སྙིང་ གཅིག་བྱོན།
སྒྲུབ་ཐབས།

གཏེར་ བསམགཏན་གླིང་པའི་གསུང༌། གསར།
སྤྲུགས༔ རིག་འཛིན་ནམ་མཁའི་སྙིང་པོར་ཕྱག་འཚལ་བསྟོད༔ ཐུགས་མཆོག་བྱིན་རླབས་དབུ་མར་བདག་ལ་སྩོལ༔ ཐུགས་དབུས་ཟླ་ཤར་ཧཱུྃ་དཀར་སྔགས་ཀྱིས་
བསྐོར༔ འོད་ཀྱིས་དོན་གཉིས་བྱས་ཤིང་བྱིན་རླབས་དང་༔ མཆོག་གི་དངོས་གྲུབ་བསྡུས་ཐིམ་ནུས་མཐུ་དཔལ༔ རབ་རྒྱས་སྲིད་པ་དོང་ནས་སྤྲུགས་པར་བསམ༔ ཨོཾ་
བཱིརྱ་དྷཱ་ར་ག་ག་ན་གརྦྷ་སརྦ་སིདྡྷི་ཧཱུྃ༔ ཞེས་པ་མ་ཡེངས་ངང་ནས་བཟླ༔ བྱིན་རླབས་ཞུགས་པའི་མཚན་མ་མཐོང་༔ རྗེས་ཀྱི་རིམ་པ་ཡང་དག་སྤྱད༔ དེ་ལྟར་ཉེར་གཅིག་ལ་སོགས་ལ༔ བསྒྲུབས་པས་རྟོགས་པ་མཆོག་ཏུ་འཕེལ༔ ས་མ་ཡ༔ ནམ་མཁའི་སྙིང་པོ་ལ་བརྟེན་
ནས༔ ཡེ་ཤེེས་མངོན་སུམ་མཐོང་བྱའི་ཕྱིར༔ འདི་ལྟ་ཉིད་དུ་བསྒོམ་པར་བྱ༔ ཉི་མའི་དབུས་སུ་སྐུ་བསྐྱེད་ཅིང་༔ དེ་ཡི་ཐུགས་དབུས་ཨ་ཡིག་གསལ༔ སེམས་ནི་མ་ཡེངས་དེར་གཏད་ནས༔ བལྟས་པས་རྫོགས་ཆེན་དགོངས་པ་ནི༔ སྣང་བཞི་ཟླ་བ་གསུམ་ནས་རྫོགས༔ ས་མ་ཡ༔ ཉི་མར་བླ་མའི་སྐུར་
གསལ་བས༔ འོད་ཀྱིས་ཁྱབ་ཚད་སེམས་ཅན་གྱི༔ ལས་ཀྱི་སྒྲིབ་པ་དག་པར་བསྒོམས༔ སེམས་ཅན་མ་ལུས་ལུས་སེམས་ལ༔ ཉི་མའི་འོད་ཟེར་ལྕགས་ཀྱུའི་དབྱིབས༔ ཕོག་པས་སྣང་སེམས་དབང་མེད་དུ༔ ཡང་དག་ཡེ་ཤེས་རང་བཞིན་དུ༔ ཏིང་འཛིན་མཆོག་དང་དབྱེར་མེད བསྲེས༔ དེས་ནི་གདུལ་བྱ་
ཐབས་ཀྱིས་འདྲེན༔ གཞན་ཡང་ཕྲིན་ལས་རྣམ་པ་བཞིའི༔ གང་འདོད་ཉི་མ་ལ་བརྟེན་འགྲུབ༔ ནམ་སྙིང་སྒྲུབ་པའི་ལས་ཚོགས་སོ༔ ས་མ་ཡ༔ རྒྱ་རྒྱ་རྒྱ༔ བསམ་གཏན་གླིང་པས་གཏེར་ནས་བཏོན་པའོ༔
112

སྣ་ནམ་
113
ཀ